鹿島鹿角

鹿島鹿角係日本足協屬下嘅一間足球會，1947年成立，位置喺日本關東地方茨城嘅鹿嶋、神栖、潮來、行方、及鉾田，但主場喺茨城縣立鹿嶋足球場。曾經喺2000年試過一年內攞齊日本足協屬下嘅3個國內獎杯，2016年試過以東道主身份第一次殺入世俱盃，重成為亞洲第一隻球會殺入世俱盃決賽。

名
足球會個名喺1991年改。喺1991年之前，球會以住友金屬工業蹴球團個名去踢日本足球聯賽，1993年因為球會換咗法人代表而改成鹿島鹿角個名。其中日文出自英文一詞嘅諧音，喺英文解做「鹿角」，由於球會喺鹿兒島，所以「鹿角」嘅「鹿」代表係日本文物——嘅神鹿；「角」代表係球會所在地——茨城縣個「茨」字有好多條刺嘅印象

史
球會喺1947年成立，初期嗌過金屬蹴球同好會個名，1956年改名做住友金屬工業蹴球團嚟開始參加日本足球聯賽。期間喺1973、1985年先後升級到乙級及甲級聯賽。1975年因為大阪嘅接手而搬咗去鹿嶋市。

1993年，由於日本足球聯賽搞職業化，球會做頭一屆J聯賽波隊爾攞咗第一循環聯賽冠軍，但冠軍附加賽輸咗畀川崎讀賣而攞咗亞軍。3年後終於攞咗球會史上第一個職業聯賽總冠軍。後嚟幾年因為同磐田喜悦猛咁鬥冠軍好多次，而俾日本足壇成日話呢兩個隊係強大對手。2000年以一掃落葉姿態，攞咗足協屬下嘅三個獎杯冠軍而成為日本足壇史上第一隊三冠王。2003年A3冠軍盃以1分嘅微弱優勢力壓大連實德而攞咗冠軍。

2016年底以聯賽冠軍身份殺入咗世俱盃，成為球會第一次以東道主身份殺入世界頂級聯賽。喺2016年世俱盃先後淘汰咗奧克蘭城、同埋國民體育會而殺入決賽，但決賽差啲連皇家馬德里都搞掂埋，最後攞咗亞軍。

同攷
攷

類:日本足球會